पाएं अपने शहर की ताज़ा ख़बरें और फ्री ई-पेपरडाउनलोड करें
नगर के वार्ड 12 निवासी पिता ने बेटी की शादी झारखंड के डाल्टनगंज में की थी। जहां पति की माैत के बाद ससुराल पक्ष के लोगों की प्रताड़ना से आहत युवती ने अपना दर्द सोशल मीडिया पर बयां किया। उसने दो मासूम बच्चों के साथ रोते हुए न्याय की गुहार लगा रही है। उसने रामानुजगंज थाने में आवेदन देकर आरोपियों के खिलाफ कार्रवाई की मांग की है। बताया जा रहा है कि नगर के वार्ड 12 निवासी गरिमा सोनी की शादी डालटेनगंज में हुई थी। इस दौरान बीमारी के कारण एक वर्ष पहले पति की मौत हो गई। इसके बाद ससुराल के जो लोग पहले गरिमा को अपने पलकों में बैठाए रखते थे। वही पति की मौत के बाद उसे प्रताड़ित करने लगे। मजबूरी में गरिमा अब रामानुजगंज में ही आ कर रह रही है। गरिमा ने आरोप लगाया कि उसके पति की सोने चांदी की दुकान गोल्ड हाउस के नाम से डालटेनगंज के मुख्य बाजार में है। जो पति की मौत के बाद देवर ने हड़प ली। वहीं सास गालियां देकर उसे ही पति के मौत का कसूरवार ठहराकर मारपीट करती है। जिसकी रिपोर्ट उसने डालटेनगंज थाने में दर्ज कराई पर कोई कार्रवाई नहीं की गई। अब उसने लिखित शिकायत पत्र रामानुजगंज थाने में प्रस्तुत कर कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn